smcproject/ml-wiki-sentences huggingface dataset:
ജീവിതാന്ത്യംവരെയും പൗരാണിക ഹസ്തലിഖിതഗ്രന്ഥങ്ങൾ വായിച്ചും വർഗീകരിച്ചും ഇൻഡോളജിക്കും മാനുസ്ക്രിപ്റ്റോളജിക്കും ഭാരതീയ സംസ്കാരത്തിനും അമൂല്യസംഭാവനകൾ നൽകി.
പ്രൊഫ. ശർമയുടെ അവസാനത്തെ കൃതി വിപുലമായ ഒരു വിവരണാത്മക ഗ്രന്ഥസൂചിയായിരുന്നു. 'കേരളത്തിലേയും തമിഴ്നാട്ടിലേയും ഗ്രന്ഥപ്പുരകളിലുള്ള സംസ്കൃത ശാസ്ത്രഗ്രന്ഥങ്ങൾ (Science texts in Sanskrit in the repositories of Kerala and Tamilnadu) എന്ന ഇംഗ്ലീഷ് ഗ്രന്ഥം (2000) 395 ഗ്രന്ഥപ്പുരകളിലെ ഒന്നരലക്ഷം ഹസ്തലിഖിതഗ്രന്ഥങ്ങൾ പരിശോധിച്ചു തയ്യാറാക്കിയതാണ്. അവയിൽ 12,244 എണ്ണം പട്ടിക തിരിച്ച് 3473 പ്രാചീനശാസ്ത്രഗ്രന്ഥങ്ങൾ അദ്ദേഹം ഏഴു ഭാഗങ്ങളായി വർഗീകരിച്ചു . ജീവിത രേഖ 1919 ജനനം 1940 ശാസ്ത്രത്തിൽ ബിരുദം 1942 സംസ്കൃതത്തിൽ എം.എ. 1943 മാനുസ്ക്രിപ്റ്റ് ലൈബ്രറിയിൽ 1951 മദ്രാസ് സർവകലാശാലയിൽ 1954 'ഗ്രഹചാര നിബന്ധനം' 1956 'വേണ്വാരോഹം' കണ്ടെത്തി 1957 'ഗോളദീപിക' 1962 ഹോഷിയാർപുരിലെ വിശ്വേശ്വരാനന്ദ് ഇൻസ്റ്റിറ്റ്യൂട്ടിൽ 1963 'ദൃഗ്ഗണിതം' കണ്ടെത്തി പ്രസിദ്ധീകരിച്ചു 1970 'ഗോളസാരം' 1972 'എ ഹിസ്റ്ററി ഓഫ് കേരള സ്കൂൾ ഓഫ് ഹിന്ദു അസ്ട്രോണമി' 1973 'ചന്ദ്രസ്ഫുടാപ്തി' 1979 വിരമിച്ചു 1980 വാചസ്പതി ബിരുദം 2005 മരണം അവലംബം ബിബ്ലിയോഗ്രഫി ഓഫ് ദ റൈറ്റിങ്സ് ഓഫ് പ്രൊഫ. കെ.വി. ശർമ, 1999 - ചെന്നൈ
കെ.വി. വിജയദാസ് ഇംഗ്ലീഷ് വിലാസം https://ml.wikipedia.org/wiki/K.
V._Vijayadas
കേരളത്തിലെ സി.പി.ഐ.എം. പ്രവർത്തകനും പതിമൂന്നും പതിനാലും നിയമസഭകളിൽ കോങ്ങാട് നിയമസഭാമണ്ഡലത്തെ പ്രതിനിധീകരിച്ച  സമാജികനുമായിരുന്നു കെ.വി. വിജയദാസ്.
1959 മേയ് 25ന് കെ. വേലായുധന്റേയും എ. താത്തയുടെയും മകനായി ജനിച്ചു.
1975-ൽ കെ. എസ്. വൈ. എഫ് പ്രവർത്തകനായി രാഷ്ട്രീയജീവിതം ആരംഭിച്ചു.
2016-ലെ കേരള നിയമസഭാ തിരഞ്ഞെടുപ്പിൽ 60790 വോട്ടുകൾ നേടിയ വിജയദാസ് 13271 വോട്ടുകളുടെ ഭൂരിപക്ഷത്തിലാണ് പന്തളം സുധാകരനെ തോൽപ്പിച്ചത്.
മിച്ചഭൂമി സമരത്തിൽ പങ്കെടുത്തതിന് 13 ദിവസം ജയിൽവാസം ആനുഭവിക്കേണ്ടി വന്നിരുന്നു.
സി.പി.ഐ.എം പാലക്കാട് ജില്ലാക്കമ്മിറ്റിയംഗം, പാലക്കാട് ജില്ലാ പഞ്ചായത്തിന്റെ ആദ്യ പ്രസിഡന്റ് എന്നീ നിലകളിലും അദ്ദേഹം പ്രവർത്തിച്ചിരുന്നു.
ഇന്ത്യയിൽ തന്നെ ആദ്യമായി ജില്ലാ പഞ്ചായത്ത്  വൈദ്യുതോല്പാദനം നടത്തിയ കല്ലടിക്കോട്മീൻവല്ലം പദ്ധതി കൊണ്ടുവന്നു.
സങ്കീർണ്ണമായ  ഭൂമിശാസ്ത്രമുള്ള കോങ്ങാടിൻ്റെ വികസനത്തിനായി നിരവധി പദ്ധതികൾ നടപ്പാക്കി.
ആരോഗ്യ പ്രശ്നങ്ങളെത്തുടർന്ന് 2021 ജനുവരി 18ന് അദ്ദേഹം തൃശൂർ മെഡിക്കൽ കോളേജിൽ വച്ച് അന്തരിച്ചു .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2016 കോങ്ങാട് നിയമസഭാമണ്ഡലം കെ.വി. വിജയദാസ് സി.പി.എം. , എൽ.ഡി.എഫ്. പന്തളം സുധാകരൻ കോൺഗ്രസ് (ഐ.) , യു.ഡി.എഫ് അവലംബം
കെ.വി. സൈമൺ ഇംഗ്ലീഷ് വിലാസം https://ml.wikipedia.org/wiki/K.
V._Simon ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രശസ്തമായ ഒട്ടേറെ മലയാള ക്രിസ്തീയ കീർത്തനങ്ങളുടെ രചയിതാവും, നിരവധി ദൈവശാസ്ത്രഗ്രന്ഥങ്ങൾ എഴുതിയ പ്രമുഖ ദൈവശാസ്ത്രപണ്ഡിതനും, ക്രൈസ്തവ മതപ്രചാരകനും ആയിരുന്നു കെ.വി. സൈമൺ (1883 ഫെബ്രുവരി 7 - 1944 ഫെബ്രുവരി 20).
കവി എന്ന നിലയക്കാണു് കെ.വി. സൈമൺ കൂടുതൽ പ്രശസ്തൻ.
വേദപുസ്തകത്തിലെ ഉല്പത്തി ഗ്രന്ഥത്തെ ആധാരമാക്കിയുള്ള വേദവിഹാരം എന്ന മഹാകാവ്യം രചിച്ചിട്ടുള്ളതിനാൽ മഹാകവി കെ.വി. സൈമൺ എന്ന പേരിലാണ് ഇദ്ദേഹം പൊതുവെ അറിയപ്പെടുന്നത് .
വേർപാടു സഭ അഥവാ വിയോജിത സഭ എന്ന പേരിൽ അറിയപ്പെടുന്ന ഒരു ക്രൈസ്തവ വിഭാഗത്തിന്റെ പിറവിക്കു് കാരണക്കാരൻ കൂടിയായിരുന്നു കെ.വി. സൈമൺ .
ജീവിത രേഖ 1883 ജനനം 1896 നാട്ടുഭാഷാ പരീക്ഷയിൽ വിജയം; അധ്യാപകനായി 1900 വിവാഹം 1913 'നിശാകാലം' 1915 മാർത്തോമാ സമുദായത്തിൽ നിന്നു പുറത്താക്കി 1917 ജോലി രാജി വെച്ചു 1918 'വിയോജിത സഭ' രൂപീകരിച്ചു 1920 ബ്രദറൺ സഭയിൽ ചേർന്നു 1931 'വേദവിഹാരം' 1933 'നല്ല ശമര്യൻ അഥവാ ജീവകാരുണ്യം' 1944 മരണം ജനനം, ബാല്യം, വിദ്യാഭ്യാസം
ഇടയാറുന്മുള കുന്നുംപുറത്തു ഭവനത്തിൽ ഹൈന്ദവപുരാണങ്ങളിൽ നല്ല പാണ്ഡിത്യം ഉണ്ടായിരുന്ന വർഗ്ഗീസിന്റേയും, കവിതാവാസന പ്രകടിപ്പിച്ച കാണ്ടമ്മയുടേയും മകനായി 1883-ൽ ആണു സൈമൺ ജനിച്ചത്.
നാലാമത്തെ വയസ്സിൽ തന്നെ അക്ഷരമാല വശമാക്കിയ സൈമൺ എട്ടാമത്തെ വയസ്സുമുതൽ കവിതകൾ എഴുതാൻ തുടങ്ങിയിരുന്നു എന്നു പറയപ്പെടുന്നു.
ജ്യേഷ്ഠസഹോദരൻ ചെറിയാനായിരുന്നു ആദ്യത്തെ ഗുരുനാഥൻ.
“ ഈ കുട്ടിക്കു വിസ്മയനീയമായ കവിതാവാസനയുണ്ടെന്നും പാഠ്യവിഷയങ്ങൾ സ്വയം പദ്യമാക്കുന്നുണ്ടെന്നും ക്ലിഷ്ടസമസ്യകൾ അനായേസേന പൂരിപ്പിക്കാറുണ്ടെന്നും ചെറിയാൻ എന്നോടു പറകയാൽ, ചില സമസ്യകൾ ഞാൻ കൊടുക്കുകയും ബാലൻ അവയെ അക്ളിഷ്ടമായി പൂരിപ്പിക്കുകയും ചെയ്തു. ”
എന്നാണു സരസകവി മൂലൂർ എസ്. പത്മനാഭപ്പണിക്കർ സൈമണെപ്പറ്റി സാക്ഷിക്കുന്നത്.
പതിമൂന്നാം വയസ്സിൽ തന്നെ പ്രാഥമിക പരീക്ഷയിൽ ചേർന്നു ജയിച്ചു.
തുടർന്ന്, ജ്യേഷ്ഠൻ മുഖ്യാദ്ധ്യാപകനായിരുന്ന ഇടയാറന്മുള മാർത്തോമ്മാ സ്കൂളിൽ അദ്ധ്യാപകവൃത്തിയിൽ പ്രവേശിച്ചു.
ഭാഷാപണ്ഡിതനായിരുന്ന ജ്യേഷ്ഠനിൽ നിന്നു സംസ്കൃതഭാഷയുടെ ആദിപാഠങ്ങൾ പഠിച്ച ശേഷം സ്വന്തപ്രയത്നം കൊണ്ട് ആ ഭാഷയിൽ വ്യുല്പത്തി സമ്പാദിച്ചു.
കാവ്യം, നാടകം , അലങ്കാരം , വ്യാകരണം , വേദാന്തം എന്നീ ശാഖകളിൽ അന്നു കിട്ടാവുന്ന പ്രബന്ധങ്ങളത്രയും പാരായണം ചെയ്തു.
മലയാളത്തിനും സംസ്കൃതത്തിനും പുറമേ തമിഴ് , തെലുങ്ക് , കന്നഡ , ഹിന്ദി , ഉർദു , ഇംഗ്ലീഷ് , ഗ്രീക്ക് എന്നീ ഭാഷകളിലും പരിചയം സമ്പാദിക്കുകയും ആ ഭാഷകളിലെ ഗ്രന്ഥങ്ങൾ വായിച്ച് വിജ്ഞാനം വർദ്ധിപ്പിക്കുകയും ചെയ്തു.
1900-ൽ പതിനേഴാം വയസ്സിൽ അയിരൂർ പാണ്ടാലപ്പീടികയിൽ റാഹേലമ്മയെ വിവാഹം ചെയ്തു.
(ഇവർ അയിരൂർ അമ്മ എന്ന പേരിൽ പീന്നീട് അറിയപ്പെട്ടു).
ഒരു മകൾ മാത്രമേ അദ്ദേഹത്തിനു സന്താനമായി ഉണ്ടായിരുന്നുള്ളൂ.
(ചിന്നമ്മ ജോർജ്) ബ്രദറൺ സഭയിലേക്ക്
ബ്രദറൺ സമൂഹത്തിൽപ്പെട്ട പല പാശ്ചാത്യമിഷനറിമാർ  മദ്ധ്യതിരുവിതാകൂറിൽ പ്രവർത്തിച്ചുകൊണ്ടിരിക്കുന്ന സമയമായിരുന്നു അത്.
മുതിർന്ന ശേഷം ഏൽക്കുന്ന ജ്ഞാനസ്നാനം മാത്രമാണ് വേദാനുസരണമെന്നുള്ള സ്നാനം എന്ന് അവർ വേദവാക്യങ്ങൾ ഉദ്ധരിച്ചു സമർത്ഥിക്കുകയും പലരെയും പമ്പാനദിയിൽ സ്നാനപ്പെടുത്തുകയും ചെയ്തു.
അക്കൂട്ടത്തിൽ കെ.വി. സൈമണും ഇരുപതാമത്തെ വയസ്സിൽ അറാട്ടുപുഴക്കടവിൽ വിശ്വാസസ്നാനം എന്നറിയപ്പെടുന്ന സ്നാനം ഏറ്റു.
ഇതേ തുടർന്ന് അദ്ദേഹത്തെ മാതൃസഭയായിരുന്ന മാർത്തോമ്മാസഭയിൽ നിന്നു മുടക്കി.
അതു കൊണ്ട് സ്വമേധാസുവിശേഷകനും പണ്ഡിതനും പ്രസംഗകനും ആയിരുന്ന സൈമൺ, മതസംബന്ധമായ വാദപ്രതിവാദങ്ങളിൽ ഏർപ്പെട്ടും സ്വപക്ഷ സ്ഥാപനം ലക്‌ഷ്യമാക്കിയുള്ള പുസ്തകങ്ങൾ പ്രസിദ്ധപ്പെടുത്തിയുമുള്ള ബ്രദറൺ സഭാ പ്രവർത്തനത്തിലും അതോടൊപ്പം അദ്ധ്യാപനത്തിലും മുഴുകി.
വിയോജിത സഭയുടെ രൂപവത്കരണം
അങ്ങനെ ആണ്ടുകൾ കഴിഞ്ഞപ്പോൾ ക്രൈസ്തവസഭാതലത്തിൽ പാശ്ചാത്യരുടെ മേധാവിത്വം സൈമണ് ദുസ്സഹമായിത്തോന്നി.
അവരുടെ ഇംഗിതമനുസരിച്ച് ബ്രദറൺ സമൂഹവുമായി യോജിച്ച് പോകുവാൻ സാദ്ധ്യമല്ല എന്നു കണ്ടപ്പോൾ വിയോജിത സഭ എന്ന പേരിൽ ഒരു സ്വതന്ത്രസഭയ്ക്ക് രൂപം കൊടുത്തു.
തുടർന്നുള്ള വർഷങ്ങൾ ഈ സഭാവിഭാഗം കെട്ടിപ്പടുക്കുന്നതിന്റെ പ്രവർത്തനങ്ങളിൽ ഏർപ്പെട്ടു.
കൃഷ്ണൻ നമ്പ്യാതിരിയുമായുള്ള സംവാദം
ഈ സമയത്ത് ക്രിസ്തുമതത്തെ ആക്ഷേപിച്ചു കൊണ്ട് കൃഷ്ണൻ നമ്പ്യാതിരി എന്നൊരാൾ തിരുവിതാംകൂറിൽ പ്രസംഗം ചെയ്തു കൊണ്ടിരുന്നു.
അദ്ദേഹത്തിന്റെ വാദങ്ങളെ ഖണ്ഡിക്കാനോ തക്ക മറുപടി പറയാനോ രണ്ടു മതത്തിന്റേയും സാഹിത്യങ്ങളിൽ അവഗാഹം നേടിയ ആരും തന്നെ ഇല്ലായ്കയാൽ ക്രൈസ്തവമതനേതാക്കൾ കെ. വി. സൈമണെ അഭയം പ്രാപിച്ചു.
കൃഷ്ണൻ നമ്പ്യാതിരിയുടെ ആക്ഷേപങ്ങളെ നിശിതമായി വിമർശിച്ചും അദ്ദേഹത്തിന്റെ വാദങ്ങൾക്ക് ഹിന്ദുമതഗ്രന്ഥങ്ങളിൽ നിന്നുള്ള ഉദ്ധരികൾ കൊണ്ടു തന്നെ മറുപടിപറഞ്ഞും ക്രിസ്തുമതോപദേശങ്ങളുടെ ചരിത്രാടിസ്ഥാനവും സുവിശേഷവിവരണങ്ങളുടെ സാധുതയും സ്ഥാപിക്കാനുദ്ദേശിച്ച് സൈമൺ എഴുതിയ കൃതിയാണ് സത്യപ്രകാശിനി .
കൃഷ്ണൻ നമ്പ്യാതിരിയുമായുള്ള തർക്കത്തിന്റെ പശ്ചാത്തലത്തിൽ ക്രിസ്തുമതോപദേശങ്ങളുടെ ചരിത്രാടിസ്ഥാനവും സുവിശേഷവിവരണങ്ങളുടെ സാധുതയും സ്ഥാപിക്കാനുദ്ദേശിച്ച് എഴുതിയ സത്യപ്രകാശിനി യെപ്പോലെ, ക്രൈസ്തവസഭയിലെ മറ്റു വിഭാഗക്കാരുമായി നടത്തിയ വിശ്വാസസംബന്ധമായ തർക്കങ്ങളുടെ പശ്ചാത്തലത്തിൽ എഴുതപ്പെട്ടവയാണ് ത്രിത്വോപദേശം , സ്നാനം , സമ്മാർജ്ജനി , മറുഭാഷാനികഷം , ക്രൈസ്തവസഭാചരിത്രം തുടങ്ങിയ പുസ്തകങ്ങൾ.
ഇവക്കുപുറമേ പുറമേ അനേകം ഗാന സമാഹാരങ്ങളും അദ്ദേഹം പ്രസിദ്ധപ്പെടുത്തിയിട്ടുണ്ട്.
സംഗീതത്തിലുള്ള പ്രത്യേക താല്പര്യം
ജന്മസിദ്ധമായ മധുര നാദവും, സംഗീതത്തിലുള്ള പ്രത്യേക വാസനയും, ശാസ്ത്രീയ സംഗീതഭ്യസനത്തിനു കിട്ടിയ അവസരവും സുവിശേഷപ്രചരണത്തിന്റെ  മാദ്ധ്യമമായിട്ടാണു സൈമൺ ഉപയോഗിച്ചത്.
സംഗീതാഭ്യസനത്തെക്കുറിച്ച് അദ്ദേഹം തന്റെ ആതമകഥനത്തിൽ ഇങ്ങനെ പറയുന്നു “ 1073-1074 ഈ കൊല്ലങ്ങളിൽ എനിക്കുണ്ടായിരുന്ന സംഗീതവാസനയെ ഒന്നു പരിഷ്ക്കരിക്കാൻ സാധിച്ചു. എങ്ങനെയെന്നാൽ അഭ്യസ്തവിദ്യനും, മൃദംഗവായന, ഫിഡിൽവായന ഇവയിൽ നിപുണനും നല്ല സംഗീതജ്ഞനുമായ മി. ഡ്. ജയിംസ് എന്ന തമിഴൻ ഇടയാറന്മുള വന്നു താമസമാക്കി. ഈ ആൾ മുഖാന്തരവും സംഗീതരസികരായ ചില നാട്ടുകാർ മുഖാന്തരവും രാമായണ നാടകം, ചൊക്കനാർപാടൽ, വേദനായക ശാസ്ത്രിയാർ മുതലായവരുടെ തമിഴ് ക്രൈസ്തവഗാനങ്ങൾ, തമിഴ് സാഹിത്യത്തിലുള്ള മറ്റു ഗാനങ്ങൾ മോശവത്സലം, വിദ്വാൻകുട്ടി , സ്വാതിതിരുനാൾ ഇവരുടെ കീർത്തനങ്ങൾ മുതലായവ  സമൃദ്ധിയായി അഭ്യസിക്കുവാൻ സമയം ഉപയോഗിച്ചു. മി. ജയിംസും ഞാനും ഒരുമിച്ചിരുന്നു ചില പാട്ടുകൾ എഴുതി. മറ്റു പ്രകാരേണയും ഈ അഭ്യസനത്തെ അഭിവൃദ്ധിപ്പെടുത്തുവാൻ കൂടുതൽ സൗകര്യം എനിക്കു ലഭിച്ചു. ”
കെ.വി. സൈമണിന്റെ ഗാനങ്ങൾ
നിരന്തരം സുവിശേഷപ്രസംഗങ്ങൾ ചെയ്യുകയും വേദപുസ്തകവും വേദവ്യാഖ്യാങ്ങളും മറ്റനേകം ഗ്രന്ഥങ്ങളും പഠിക്കുകയും ധ്യാനിക്കുകയും ചെയ്തിരുന്ന കെ.വി. സൈമണിന്റെ പഠനങ്ങളിൽ നിന്നും ധ്യാനങ്ങളിൽ നിന്നും രൂപം കൊണ്ടവയാണ് അദ്ദേഹത്തിന്റെ ഗാനങ്ങൾ എല്ലാം തന്നെ.
കെ.വി. സൈമൺ ഏതാണ്ട് മുന്നൂറോളം ഗാനങ്ങൾ രചിച്ചിട്ടുണ്ട്.
ഇവയിൽ പല ഗാനങ്ങളും കേരളത്തിലെ ക്രൈസ്തവസഭകൾ തങ്ങളുടെ ആരാധനയ്ക്കായി ഉപയോഗിക്കുന്നു.
അദ്ദേഹത്തിന്റെ ചില പ്രശസ്തഗാനങ്ങൾ താഴെ പറയുന്നവ ആണ്.
അംബ യെരുശലേം അമ്പരിൻ കാഴ്ചയിൻ ശ്രീ നരപതിയേ സീയോൻ മണവാളനേ പാഹിമാം ദേവ ദേവാ പാവനരൂപാ ദേവജന സമാജമേ നിങ്ങളശേഷം ജീവനാഥനെ സ്തുതിപ്പിൻ പാടും നിനക്കു നിത്യവും പരമേശാ പുത്തനെരുശലേമേ ദിവ്യഭക്തർ തന്നാലയമേ തേനിലും മധുരം വേദമല്ലാതിന്നേതുണ്ട് ചൊൽ തോഴാ നീ എന്നാളും സ്തുതിക്കണം നാം നാഥനെ യേശുനായകാ ശ്രീശ നമോ നമോ
സംഗീതശതകം , ശതകാനുയായി എന്നീ രണ്ട് സമാഹാരങ്ങൾ സൈമൺ യൗവനാരംഭത്തിൽ രചിച്ച ഗാനങ്ങളുടെ പുസ്തകരൂപമാണ്.
ഗാനപ്രസൂനം , സംഗീതരത്നാവലി എന്നീ വേറെ രണ്ട് ഗാനസമാഹങ്ങളും അദ്ദേഹത്തിന്റേതായുണ്ട്.
കൂടാതെ ഉത്തമഗീതം, വെളിപാട് എന്നീ പുസ്തകങ്ങളുടെ ഭാഷ്യവും നല്ല ശമറായർ, നിശാകാലം എന്നീ ഖണ്ഡകാവ്യങ്ങളും അദ്ദേഹം എഴുതി.
വേദവിഹാരം എന്ന മഹാകാവ്യം
വേദപുസ്തകത്തിലെ ഉൽപത്തി ഗ്രന്ഥത്തെ ആധാരമാക്കി രചിച്ച വേദവിഹാരം എന്ന മഹാകാവ്യം ആണ് കെ.വി. സൈമണെ മഹാകവി പദവിക്ക് അർഹനാക്കിയത് .
കിളിപ്പാട്ടുരീതിയിൽ രചിച്ചിട്ടുള്ള ഈ കാവ്യത്തിന്റെ ശൈലിക്ക് പഴയനിയമത്തിലെ ജലപ്രളയത്തെ വർണ്ണിക്കുന്ന ഭാഗത്തെ താഴെപ്പറയുന്ന വരികൾ ഉദാഹരണാമെയെടുക്കാം :- “ ജ്വലനഘടനകളുടെ നടുവിലിടിവാളുകൾ ജാതരോഷം പരന്നാകാശവീഥിയിൽ പ്രളയമതിലുയരുമൊരു ചണ്ഡവാതങ്ങളും പ്രത്യുൽഗമിച്ചുനീഷ്പ്രത്യൂഹമാംവിധം ” അവസാനകാലം
1944-ൽ ശരീരസ്തംഭനം നിമിത്തം കായികവും മാനസികവുമായ പ്രവർത്തനങ്ങൾക്കുള്ള ശക്തി മിക്കവാറും നഷ്ടപ്പെട്ടു.
അതിനു ശേഷം പൊതുരംഗങ്ങളിൽ അദ്ദേഹം പ്രത്യക്ഷപ്പെടുകയോ ഗാനങ്ങളൊന്നും രചിക്കുകയോ ചെയ്തിട്ടില്ല.
1944-ൽ 61-മത്തെ വയസ്സിൽ കെ.വി. സൈമൺ അന്തരിച്ചു.
അവലംബം ↑ മഹച്ചരിതമാല - കെ.വി. സൈമൺ, പേജ് - 612, ISBN 81-264-1066-3 ↑ ↑ ↑ മഹച്ചരിതമാല - കെ.വി. സൈമൺ, പേജ് - 612, ISBN 81-264-1066-3 ↑ ഭാഷാസാഹിത്യചരിത്രം - സി.ജെ മണ്ണുമ്മൂട് - പുറം 132
കാണം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാണം (ധനം) കാണം എന്ന പുരാതന കാല സാമ്പത്തിക നയം കാണം (അളവു തൂക്കം) കാണം (നാണയം) മുതിരയുടെ പര്യായം എണ്ണയാട്ടുന്ന ചക്കിനെ കാണം എന്നും പറയും കാക്കയുടെ പര്യായം
കാഡ്മിയം ഇംഗ്ലീഷ് വിലാസം https://ml.wikipedia.org/wiki/Cadmium 48 വെള്ളി ← cadmium → ഇൻഡിയം Zn ↑ Cd ↓ Hg ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ cadmium, Cd, 48 കുടുംബം transition metals ഗ്രൂപ്പ് , പിരീഡ് , ബ്ലോക്ക് 12 , 5 , d Appearance silvery gray metallic സാധാരണ ആറ്റോമിക ഭാരം 112.411 (8) g·mol − 1 ഇലക്ട്രോൺ വിന്യാസം [ Kr ] 5s 2 4d 10 ഓരോ ഷെല്ലിലേയും ഇലക്ട്രോണുകൾ 2, 8, 18, 18, 2 ഭൗതികസ്വഭാവങ്ങൾ Phase solid സാന്ദ്രത (near r.t. ) 8.65 g·cm − 3 ദ്രവണാങ്കത്തിലെ ദ്രാവക സാന്ദ്രത 7.996 g·cm − 3 ദ്രവണാങ്കം 594.22 K (321.07 ° C , 609.93 ° F ) ക്വഥനാങ്കം 1040 K (767 ° C , 1413 ° F ) ദ്രവീകരണ ലീനതാപം 6.21 kJ·mol − 1 ബാഷ്പീകരണ ലീനതാപം 99.87 kJ·mol − 1 Heat capacity (25 °C)  26.020 J·mol − 1 ·K − 1 Vapor pressure P (Pa) 1 10 100 1 k 10 k 100 k at T (K) 530 583 654 745 867 1040 Atomic properties ക്രിസ്റ്റൽ ഘടന hexagonal ഓക്സീകരണാവസ്ഥകൾ 2, 1 (mildly basic oxide) ഇലക്ട്രോനെഗറ്റീവിറ്റി 1.69  (Pauling scale) Ionization energies 1st:  867.8 kJ/mol 2nd:  1631.4  kJ/mol 3rd:  3616  kJ/mol Atomic radius 155 pm Atomic radius (calc.) 161 pm Covalent radius 148 pm Van der Waals radius 158 pm Miscellaneous Magnetic ordering no data വൈദ്യുത പ്രതിരോധം (22 °C) 72.7 n Ω · m താപ ചാലകത (300 K)  96.6 W·m − 1 ·K − 1 Thermal expansion (25 °C)  30.8 µ m·m − 1 ·K − 1 Speed of sound (thin rod) (20 °C)  2310 m/s Young's modulus 50 GPa Shear modulus 19 GPa Bulk modulus 42 GPa Poisson ratio 0.30 Mohs hardness 2.0 Brinell hardness 203 MPa CAS registry number 7440-43-9 Selected isotopes Main article: Isotopes of കാഡ്മിയം iso NA half-life DM DE ( MeV ) DP 106 Cd 1.25% 9.5×10 17 y εε2ν - 106 Pd 107 Cd syn 6.5 h ε 1.417 107 Ag 108 Cd 0.89% 6.7×10 17 y εε2ν - 108 Pd 109 Cd syn 462.6 d ε 0.214 109 Ag 110 Cd 12.49% stable 111 Cd 12.8% stable 112 Cd 24.13% stable 113 Cd 12.22% 7.7×10 15 y β - 0.316 113 In 113 m Cd syn 14.1 y β - 0.580 113 In IT 0.264 113 Cd 114 Cd 28.73% 9.3×10 17 y ββ2ν - 114 Sn 115 Cd syn 53.46 h β - 1.446 115 In 116 Cd 7.49% 2.9×10 19 y ββ2ν - 116 Sn അവലംബങ്ങൾ
അണുസംഖ്യ 48 ആയ മൂലകമാണ് കാഡ്മിയം .
Cd ആണ് ആവർത്തനപ്പട്ടികയിലെ ഇതിന്റെ പ്രതീകം.
താരതമ്യേന സുലഭമായതും മൃദുവായതും നീലകലർന്ന വെള്ള നിറമുള്ളതുമായ ഒരു സംക്രമണ മൂലകമാണിത്.
കാഡ്മിയം കാൻസറിന് കാരണമാകുമെന്ന് കണ്ടെത്തിയിട്ടുണ്ട്.
സിങ്ക് അയിരുകളിലാണ് ഈ മൂലകം കാണപ്പെടുന്നത്.
ബാറ്ററികളുടേയും ചായങ്ങളുടെയും നിർമ്മാണത്തിൽ കാഡ്മിയം വ്യാപകമായി ഉപയോഗിക്കപ്പെടുന്നു.
സിങ്കിലെ അപദ്രവ്യമായാണ് കാഡ്മിയം ഏറ്റവുമധികം കാണപ്പെടുന്നത്.
സിങ്കിന്റെ ഉൽപാദനത്തോടൊപ്പംതന്നെ കാഡ്മിയം വേർതിരിക്കപ്പെടുന്നു.
സിങ്ക് സൾഫൈഡ് അയിര് ഓക്സിജന്റെ സാന്നിദ്ധ്യത്തിൽ റോസ്റ്റ് ചെയ്ത് സിങ്ക് ഓക്സൈഡാക്കുന്നു.
ഓക്സൈഡിനെ കാർബൺ ചേർത്ത് സ്മെൽറ്റ് ചെയ്തോ സൾഫ്യൂറിക് അമ്ലത്തിൽ വൈദ്യുത വിശ്ലേഷണത്തിന് വിധേയമാക്കിയോ ആണ് സിങ്ക് ലോഹം വേർതിരിച്ചെടുക്കുന്നത്.
സ്മെൽടിങ് രീതിയാണ് ഉപയോഗിച്ചതെങ്കിൽ കാഡ്മിയത്തെ വാക്വം ഡിസ്റ്റിലേഷൻ വഴി വേർതിരിച്ചെടിക്കാം.
വൈദ്യുത വിശ്ലേഷണമാണ് ഉപയോഗിച്ചതെങ്കിൽ കാഡ്മിയം ലായനിയിൽ അവക്ഷിത്തപ്പെട്ടിരിക്കും.
കാഡ്മിയം മൃദുവും അടിച്ച് പരത്താവുന്നതും വലിച്ച് നീട്ടാവുന്നതും വിഷാംശമുള്ളതും നീലകലർന്ന വെള്ള നിറമുള്ളതുമായ ഒരു ലോഹമാണ്.
പല സ്വഭാവങ്ങളിലും സിങ്കിനോട് സമാനമാണെങ്കിലും അതിനേക്കാൾ സങ്കീർണമായ സം‌യുക്തങ്ങൾ ഉണ്ടാക്കുന്നു.
+2 ഓക്സീകരണാവസ്ഥ സാധാരണമായും +1 ഓക്സീകരണാവസ്ഥ അപൂർണമായും കാണപ്പെടുന്നു.
ഉല്പാദിപ്പിക്കപ്പെടുന്ന കാഡ്മിയത്തിന്റെ നാലിൽ മൂന്ന് ഭാഗവും ബാറ്ററികളുടെ നിർമ്മാണത്തിലാണ് ഉപയോഗിക്കപ്പെടുന്നത്.
ബാക്കി കാൽഭാഗത്തിന്റെ ഭൂരിഭാഗവും ചായങ്ങളുടെ നിർമ്മാണത്തിനും പൂശലിനും പ്ലേറ്റിങ്ങിനും പ്ലാസ്റ്റിക്കുകളുടെ സ്റ്റബിലൈസറുകൾക്കുമാണ് ഉപയോഗിക്കുന്നത്.
മറ്റ് ഉപയോഗങ്ങൾ: ഇലക്ട്രോപ്ലേറ്റിങ്ങിൽ (6% കാഡ്മിയം) .
പലതരം സോൾഡറുകളിൽ .
ആണവോർജ്ജ നിലയങ്ങളിലെ നിയന്ത്രണ ദണ്ഡുകളിൽ.
ബ്ലാക്ക് ആന്റ് വൈറ്റ് ടെലിവിഷനുകളുടെ ഫോസ്ഫോറുകളിലും കളർ ടെലിവിഷനുകളുടെ പിക്ചർ ട്യൂബുകളിലെ നീലയും പച്ചയും ഫോസ്ഫോറുകളിലും.
ചില അർദ്ധചാലകങ്ങളിൽ കാഡ്മിയം സൾഫൈഡ് , കാഡ്മിയം സെലിനൈഡ് , കാഡ്മിയം ടെലുറൈഡ് എന്നിവ ഉപയോഗിക്കുന്നു.
1817ൽ ജർമനിയിലെ ഫ്രെഡ്രിക് സ്ട്രോമെയറാണ് കാഡ്മിയം കണ്ടെത്തിയത്.
സിങ്ക് കാർബണേറ്റിലെ (കലാമിൻ) ഒരു അപദ്രവ്യത്തിലാണ് അദ്ദേഹം ഈ പുതിയ മൂലകം കണ്ടെത്തിയത്.
ഏകദേശം 100 വർഷക്കാലത്തേക്ക് ജർമനി മാത്രമായിരുന്നു ഇത്ന്റെ പ്രധാന ഉൽപാദകർ.
കലാമിന്റെ ലാറ്റിൻ വാക്കായ കാഡ്മിയയിൽ ( ഗ്രീക്ക് :καδμεία ) നിന്നാണ് കാഡ്മിയം എന്ന പേരിന്റെ ഉദ്ഭവം.
കാഡ്മിയ എന്ന പേര് ഉദ്ഭവിച്ചത് ഗ്രീക്ക് പുരാണത്തിലെ കാഡ്മസ് എന്ന കഥാപാത്രത്തിൽനിന്നാണ്.
അശുദ്ധമായ കലാമിൻ ചൂടാക്കുമ്പോൾ നിറം മാറുന്നതും ശുദ്ധ കലാമിൻ ചൂടാക്കുമ്പോൾ നിറം മാറാത്തതും സ്ട്രോമെയറുടെ ശ്രദ്ധയില്പ്പെട്ടിരുന്നു.
സാന്നിദ്ധ്യം കാഡ്മിയൽ ലോഹം 2005ലെ കാഡ്മിയം ഉൽപാദനം
2001ലെ ബ്രിട്ടീഷ് ജിയോളജിക്കൽ സർവേ അനുസരിച്ച് ചൈനയാണ് കാഡ്മിയം ഉൽപാദനത്തിൽ ഒന്നാം സ്ഥാനത്ത് നിൽക്കുന്നത്.
ആകെ ഉൽപാദനത്തിന്റെ ആറിൽ ഒരുഭാഗം ചൈനയിലാണ്.
ദക്ഷിണ കൊറിയയും ജപ്പാനുമാണ് ചൈനയുടെ  പിന്നിൽ.
കാഡ്മിയം അയിരുകൾ അപൂർവവും കണ്ടെത്തിയാൽത്തന്നെ കുറഞ്ഞ അളവിൽ മാത്രം ലഭ്യമായതുമാണ്.
കാഡ്മിയത്തിന്റെ ഒരേയൊരു പ്രധാന്യമുള്ള ധാതുമായ ഗ്രീനോകൈറ്റ് (Cd S ) എപ്പോഴും സ്ഫാലെറൈറ്റുമായി ( Zn S) ചേർന്നാണ് കാണപ്പെടുന്നത്.
ഇക്കാരണത്താൽ പ്രധാനമായും സിങ്കിന്റെ സൾഫൈഡ് അയിരുകളുടെയും കുറഞ്ഞ അളവിൽ ലെഡ് , ചെമ്പ് അയിരുകളുടേയും ഖനനം, സ്മെൽടിങ്, ശുദ്ധീകരണം എന്നിവയിൽ ഒരു ഉപോൽപ്പന്നമായാണ് കാഡ്മിയം ഉൽപാദിപ്പിക്കപ്പേടുന്നത്.
അവലംബം ↑ Cadmium at WebElements.com മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
കാഡ്മിയം ബ്രോമൈഡ് ഇംഗ്ലീഷ് വിലാസം https://ml.wikipedia.org/wiki/Cadmium_bromide
വെള്ളത്തിൽ ലയിക്കുന്ന ഹൈഡ്രോബ്രോമിക് ആസിഡിന്റെ ക്രീം നിറമുള്ള ക്രിസ്റ്റലിൻ അയോണിക് കാഡ്മിയം ലവണമാണ് കാഡ്മിയം ബ്രോമൈഡ്.
മറ്റ് കാഡ്മിയം സംയുക്തങ്ങളെപ്പോലെ ഇതും വളരെ വിഷമാണ്.
ഫോട്ടോഗ്രാഫിക് ഫിലിം , കൊത്തുപണി, ലിത്തോഗ്രാഫി എന്നിവയുടെ നിർമ്മാണത്തിൽ ഇത് ഉപയോഗിക്കുന്നു.
കാഡ്മിയം, ബ്രോമിൻ നീരാവി ഉപയോഗിച്ച് ചൂടാക്കിയാണ് കാഡ്മിയം ബ്രോമൈഡ് തയ്യാറാക്കുന്നത്.
ഗ്ലേഷ്യൽ അസറ്റിക് ആസിഡ് , അസറ്റൈൽ ബ്രോമൈഡ് എന്നിവ ഉപയോഗിച്ച് വരണ്ട കാഡ്മിയം അസറ്റേറ്റ് പ്രവർത്തിപ്പിച്ച് സംയുക്തം തയ്യാറാക്കാം.
ഹൈഡ്രോബ്രോമിക് ആസിഡിൽ കാഡ്മിയം അല്ലെങ്കിൽ കാഡ്മിയം ഓക്സൈഡ് ലയിപ്പിച്ച് ഒരു നിഷ്ക്രിയ അന്തരീക്ഷത്തിൽ ഹീലിയത്തിന്റെ സാന്നിദ്ധ്യത്തിൽ ലായനി ബാഷ്പീകരിക്കുന്നതിലൂടെയും ഇത് നിർമ്മിക്കാം അവലംബം 1 2 3 ↑
കാണക്കാരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kanakkary_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ഉഴവൂർ ബ്ളോക്കിൽ കാണക്കാരി വില്ലേജ് ഉൾപ്പെടുന്ന ഗ്രാമപഞ്ചായത്താണ് 23.23 ചതുരശ്ര കിലോമീറ്റർ വിസ്തീർണ്ണമുള്ള കാണക്കാരി ഗ്രാമപഞ്ചായത്ത് .
അതിരുകൾ തെക്ക്‌ - അതിരമ്പുഴ,  നീണ്ടൂർ പഞ്ചായത്തുകളും ഏറ്റുമാനൂർ നഗരസഭയും വടക്ക് – കുറവിലങ്ങാട്, കടപ്ളാമറ്റം, മാഞ്ഞൂർ പഞ്ചായത്തുകൾ കിഴക്ക് - കടപ്ളാമറ്റം, കിടങ്ങൂർ പഞ്ചായത്തുകൾ പടിഞ്ഞാറ് - നീണ്ടൂർ, മാഞ്ഞൂർ പഞ്ചായത്തുകൾ വാർഡുകൾ
കാണക്കാരി ഗ്രാമപഞ്ചായത്തിലുൾപ്പെടുന്ന വാർഡുകളിവയാണ് 1-കളത്തൂർ 2-വെമ്പളളി 3-കരിമ്പുംകാല 4-വട്ടുകുളം 5-കടപ്പൂര് 6-മുതിരക്കാല 7-രത്നഗിരി 8-പട്ടിത്താനം 9-കളരിപ്പടി 10-കാണക്കാരി 11-ചാത്തമല 12-വേദഗിരി 13-കുറുമുളളൂർ 14-കല്ലംമ്പാറ 15-നമ്പ്യാകുളം സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ഉഴവൂർ വിസ്തീര്ണ്ണം 23.23 ചതുരശ്ര കിലോമീറ്റർ ജനസംഖ്യ 20,585 പുരുഷന്മാർ 10,153 സ്ത്രീകൾ 10,432 ജനസാന്ദ്രത 886 സ്ത്രീ : പുരുഷ അനുപാതം 1027 സാക്ഷരത 96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kanakkarypanchayat Archived 2014-03-19 at the Wayback Machine .
കാഡിയാറ്റൗ കൊണാറ്റെ ഇംഗ്ലീഷ് വിലാസം https://ml.wikipedia.org/wiki/Kadiatou_Konat%C3%A9
ഒരു മാലിയൻ ചലച്ചിത്രസംവിധായികയും തിരക്കഥാകൃത്തുമാണ് കാഡിയാറ്റൗ കൊണാറ്റെ.
ആഫ്രിക്കൻ മിത്തുകളെ അടിസ്ഥാനമാക്കിയുള്ള ആനിമേറ്റഡ് ഷോർട്ട് ആയ L'Enfant terrible ആണ് അവരുടെ ഏറ്റവും ശ്രദ്ധേയമായ ചിത്രം.
മാലിയിലെ സ്ത്രീകളുടെയും കുട്ടികളുടെയും പ്രശ്‌നങ്ങളിൽ ശ്രദ്ധ കേന്ദ്രീകരിക്കുന്ന നിരവധി ഡോക്യുമെന്ററികളും അവർ നിർമ്മിച്ചിട്ടുണ്ട്.
സ്വകാര്യ ചരിത്രം
മാലിയിലെ ബമാകോയിലാണ് കൊണാറ്റെ ജനിച്ചത്.
അവരുടെ കുടുംബം, കൊണേറ്റ്സ്, ഒരു കാലത്ത് പഴയ മാലിസാമ്രാജ്യത്തിലെ ഗബാറയുടെ ഉടമസ്ഥതയിലുള്ള രാജകുടുംബമായിരുന്നു.
അവർ ചെക്ക് ആന്റ ഡിയോപ് യൂണിവേഴ്സിറ്റിയിൽ പഠിച്ചു.
യൂണിവേഴ്‌സിറ്റി വിട്ടശേഷം, 1985-ൽ സൗലെമാൻ സിസെയുടെ 1985-ൽ പുറത്തിറങ്ങിയ ക്ലാസിക് ചിത്രമായ യെലന്റെ ക്രൂ അംഗമായി കൊണാറ്റെ പ്രവർത്തിച്ചു.
1989-ൽ സഹപ്രവർത്തകനായ മാലിയൻ മമ്പായെ കൗലിബാലി സംവിധാനം ചെയ്ത ലാ ഗസ്റ്റെ ഡി സെഗൗ എന്ന ഹ്രസ്വ ആനിമേറ്റഡ് ചിത്രത്തിന് അവർ തിരക്കഥയെഴുതി.
1992-ൽ വീഡിയോയിൽ ചിത്രീകരിച്ച Des Yeux Pour Pleurer (Crying Eyes) എന്ന ഡോക്യുമെന്ററിയായി അവരുടെ ആദ്യ ക്രെഡിറ്റഡ് സോളോ വർക്ക് ആയി പട്ടികപ്പെടുത്തിയിട്ടുണ്ട്.
ഇതിനെ തുടർന്ന് കൊണാറ്റെ രണ്ടാമത്തെ ഡോക്യുമെന്ററിയും വീഡിയോയിൽ ചിത്രീകരിച്ചു.
സർക്കുലേഷൻ റൂട്ടിയർ (ട്രാഫിക്), കബിഡെ ഡിജെഡ്‌ജെയ്‌ക്കൊപ്പം സഹസംവിധാനം ചെയ്തു.
1993-ൽ അവർ മൂന്ന് ഹ്രസ്വചിത്രങ്ങൾ നിർമ്മിച്ചു.
അതിൽ ഏറ്റവും ശ്രദ്ധേയമായത് ബെൽജിയൻ വർക്ക്ഷോപ്പ് ഗ്രാഫൗയിയുമായി സഹകരിച്ച് നിർമ്മിച്ച L'Enfant terrible (The Terrible Child) ആയിരുന്നു.
ഇത് മധ്യ ആഫ്രിക്കൻ മിത്തിനെ അടിസ്ഥാനമാക്കിയുള്ള എൽ'എൻഫന്റ് ടെറിബിൾ, ലാ ഗെസ്റ്റെ ഡി സെഗൗ പോലെ, പാവകളെ ഉപയോഗിച്ച ഒരു ആനിമേഷൻ കഥയാണ്.
ഇത് ദയാലുവായ ഒരു ആത്മാവിനെ പിന്തുടരുന്നു.
പല്ലും സംസാരിക്കാനും നടക്കാനുമുള്ള കഴിവുള്ള ഒരു കുട്ടി, തന്റെ ജ്യേഷ്ഠനെ കണ്ടെത്തി അസാധാരണമായ ഒരു യാത്ര ആരംഭിക്കുന്നു.
അവരുടെ ഏറ്റവും ഉയർന്ന അംഗീകാരം നേടിയ ചിത്രമായി ഇത് തുടരുന്നു.
1995-ൽ ഫെമ്മെസ് എറ്റ് ഡെവലപ്‌മെന്റ് പുറത്തിറക്കിക്കൊണ്ട് ഡോക്യുമെന്ററികളിലേക്ക് മടങ്ങിക്കൊണ്ട് കൊണാറ്റെ തന്റെ ഹ്രസ്വചിത്രങ്ങൾ പിന്തുടർന്നു.
ഫെമ്മെസ് എറ്റ് ഡെവലപ്‌മെന്റ് മാലിയിലെ വിവിധ സാമൂഹിക സാമ്പത്തിക ഗ്രൂപ്പുകളിൽ നിന്നുള്ള സ്ത്രീകളെ താരതമ്യം ചെയ്യുന്നു.
അവരുടെ രാജ്യത്ത് സ്ത്രീകൾ എന്താണ് നേടിയതെന്നും ഇനിയും എന്താണ് നേടേണ്ടതെന്നും സിനിമ കാണിക്കുന്നു.
1998-ൽ അവർ Un mineur en milieu carcéral എന്ന ഒരു ഹ്രസ്വ ഡോക്യുമെന്ററി സംവിധാനം ചെയ്തു.
അത് പലപ്പോഴും ചെറിയ കുറ്റങ്ങൾക്ക് തടവിലാക്കപ്പെട്ട കുട്ടികളുടെ അവസ്ഥയെ സമഗ്രപഠനം നടത്തുന്നു.
അവരുടെ 2008-ലെ ഡോക്യുമെന്ററി ദമൻ ഡാ (യെല്ലോ മിറേജ്), മാലിയിലെ സ്വർണ്ണ ഖനിത്തൊഴിലാളികളുടെ ദൈനംദിന ജീവിതത്തെ പിന്തുടരുന്നു.
ഈ വിഷയത്തെക്കുറിച്ചുള്ള ഒരു പ്രാദേശിക വാർത്താ റിപ്പോർട്ട് കണ്ടതിന് ശേഷമാണ് അവർ വിഷയത്തിലേക്ക് ആകർഷിക്കപ്പെട്ടത്.
ഖനിത്തൊഴിലാളികൾ നേരിടുന്ന ബുദ്ധിമുട്ടുകൾ, അപരിഷ്‌കൃതകമായ സാഹചര്യങ്ങളിൽ ജോലി ചെയ്യുന്നതും എന്നാൽ അവർ പ്രകടിപ്പിച്ച സത്യസന്ധതയും തൊഴിൽ നൈതികതയും ഈ സിനിമ കാണിക്കുന്നു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കാഡിയാറ്റൗ കൊണാറ്റെ
കാഡ്മിയം ഹൈഡ്രോക്സൈഡ് ഇംഗ്ലീഷ് വിലാസം https://ml.wikipedia.org/wiki/Cadmium_hydroxide
Cd(OH) 2 എന്ന തന്മാത്രാസൂത്രത്തോടുകൂടിയ ഒരു അജൈവ സംയുക്തമാണ് കാഡ്മിയം ഹൈഡ്രോക്സൈഡ് .
നിക്കൽ-കാഡ്മിയം ബാറ്ററികളുടെ പ്രധാന ഘടകമായ ഇത്, വെളുത്ത ക്രിസ്റ്റലിൻ അയോണിക് സംയുക്തമാണ് .
ഘടന, തയ്യാറാക്കൽ, പ്രതികരണങ്ങൾ
കാഡ്മിയം ഹൈഡ്രോക്സൈഡ് Mg (OH) 2 ന്റെ അതേ ഘടനയാണ് സ്വീകരിക്കുന്നത്.
ഒക്ടാഹെഡ്രൽ മെറ്റൽ സെന്ററുകളുടെ ഘടകങ്ങൾ അടങ്ങിയതാണ് ഹൈഡ്രോക്സൈഡ് ലിഗാൻഡുകൾ.
കാഡ്മിയം നൈട്രേറ്റ്, സോഡിയം ഹൈഡ്രോക്സൈഡ് ഉപയോഗിച്ച് രാസപ്രവർത്തനം നടത്തിയാണ് ഇത് ഉത്പാദിപ്പിക്കുന്നത്: Cd(NO 3 ) 2 +  2 NaOH  →   Cd(OH) 2 +  2 NaNO 3
മറ്റ് കാഡ്മിയം ലവണങ്ങളിൽ നിന്ന് തയ്യാറാക്കാമെങ്കിലും, പ്രവർത്തനം കൂടുതൽ സങ്കീർണ്ണമാണ്.
നിക്കൽ-കാഡ്മിയം സ്റ്റോറേജ് ബാറ്ററികളിൽ  ഇത് വ്യാപകമായി ഉപയോഗിക്കുന്നു.
2 NiO(OH) + 2H 2 O + Cd → Cd(OH) 2 + Ni(OH) 2 അവലംബം
കാണം കെട്ടൽ
സമ്പത്ത് കൈമാറ്റവുമായി ബന്ധപ്പെട്ട് കേരളത്തിൽ നിലവിലുള്ള ഒരു പ്രയോഗമാണ് കാണംകെട്ടൽ .
മാവിലർ എന്ന ആദിവാസി വിഭാഗത്തിൽ വിവാഹത്തിനു മുന്നോടിയായുള്ള ഒരു ചടങ്ങിനെയാണ് കാണം കെട്ടൽ എന്ന് പ്രധാനമായും വിശേഷിപ്പിക്കുന്നത്.
മറ്റ് ആദിവാസി സമൂഹങ്ങളും ഈ രീതി തുടരുന്നുണ്ട്.
പെൺധനം (വിവാഹം ഉറപ്പിക്കാൻ വരൻ വധുവിന്റെ വീട്ടിൽ നൽകേണ്ട ധനം) കല്യാണത്തിന് ഏഴുനാൾ മുൻപെങ്കിലും വധുവിന്റെ വീട്ടിലെത്തിക്കണം.
ധനം എന്നത് നെല്ലാണ്.
ഇപ്രകാരം വരന്റെ വീട്ടുകാർ പണം കെട്ടുന്നതിനാണ് കാണം കെട്ടൽ എന്നു പറയുന്നത്.
വരന്റെ അമ്മാവനും കൂട്ടുകാരും ദല്ലാളും ചേർന്ന സംഘം വധുവിന്റെ വീട്ടിലെത്തും.
വധുവിന്റെ അമ്മാവനോ മൂത്ത ആങ്ങളയോ ‘കാണക്കഞ്ഞി‘ കൈപ്പറ്റുന്നേ എന്ന് ഉറക്കെവിളിച്ചുപറഞ്ഞ് ബന്ധുക്കളോട് അനുവാദംവാങ്ങി കാണം അളന്നുവാങ്ങും.
അളവു ക്യത്യമാണെങ്കിൽ വരന്റെ കൂട്ടത്തിലെ മൂപ്പുള്ളവരെ വെറ്റില വച്ച് വന്ദിക്കും.
തുടർന്ന് വിവാഹനാളിൽ വധുവിനെ അണിയിക്കുവാനുള്ള മോതിരക്കോയ (അഞ്ചൊ ഏഴോ ഇരുമ്പു മോതിരങ്ങളുടെ കൂട്ടം)കൈമാറും.
കാഠ്മണ്ഡു താഴ്വര ഇംഗ്ലീഷ് വിലാസം https://ml.wikipedia.org/wiki/Kathmandu_Valley
നേപ്പാളിലെ ഒരു ഭൂപ്രദേശമാണ് കാഠ്മണ്ഡു താഴ്വര (നേപ്പാളി: काठमाडौँ उपत्यका ).
ചരിത്രപരമായി വളരെയധികം പ്രാധാന്യമുള്ള ഒരു പ്രദേശമാണിത്.
130-ലധികം സ്മാരകങ്ങളും അനവധി തീർത്ഥാടന കേന്ദ്രങ്ങളും ഇന്നിവിടെയുണ്ട്.
ഇവിടത്തെ 7 പ്രത്യേക കേന്ദ്രങ്ങൾക്ക് യുനെസ്കോ ലോകപൈതൃക സ്ഥാന പദവി നൽകിയിരിക്കുന്നു.
നേപ്പാളിലെ ഏറ്റവും വികസിതവും ജനസാന്ദ്രവുമായ ഈ താഴ്വര ഒരു മുഖ്യ സാമ്പത്തിക കേന്ദ്രവും വിനോദസഞ്ചാരകേന്ദ്രവുമാണ്.
കാഠ്മണ്ഡു, ലളിത്പുർ, ഭക്തപുർ എന്നീ ജില്ലകളിലായ് വ്യാപിച്ചിരിക്കുന്ന കാഠ്മണ്ഡു താഴ്വരയുടെ വിസ്തീർണ്ണം 220 ചതുരശ്ര മൈൽ ആണ്.
ഭാഗ്മതിയാണ് ഈ താഴ്വരയിലൂടെ ഒഴുകുന്ന ഒരു പ്രധാന നദി.
കാഠ്മണ്ഡു മെട്രോപൊളിറ്റൻ സിറ്റി ഏരിയ, ലളിത്പുർ സബ് മെട്രോപൊളിറ്റൻ ഏരിയ തുടങ്ങിയ നഗരഭാഗങ്ങളും ഈ താഴ്വരയുടെ ഭാഗമാണ്.
നേപ്പാളിന്റെ സാംസ്കാരിക-രാഷ്ട്രീയ കേന്ദ്രമാണ് കാഠ്മണ്ഡു താഴ്വര.
1979-ലാണ് യുനെസ്കോ ഈ പ്രദേശത്തിന് ലോകപൈതൃക പദവി നൽകിയത്.
ഇവിടത്തെ ചില പ്രധാന പൈതൃക കേന്ദ്രങ്ങളാണ്: ദർബാർ ചത്വരം പഠാൻ ദർബാർ ചത്വരം ഭക്താപുർ ദർബാർ ചത്വരം ചങ്കു നാരായൺ സ്വയംഭൂനാഥ് സ്തൂപം ബൗദ്ധനാഥ് സ്തൂപം പശുപതിനാഥ് ബാൽകുമാരി ക്ഷേത്രം വാകാച്ചെൻ ക്ഷേത്രം Golden Window / Thimi ←←← പുറത്തേക്കുള്ള കണ്ണികൾ കാഠ്മണ്ഡു താഴ്വര എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
UNESCO -കാഠ്മണ്ഡു താഴ്വര UNESCO Advisory Board Evaluation കാഠ്മണ്ഡു താഴ്വരയിൽനിന്നുള്ള ചിത്രങ്ങൾ കാഠ്മണ്ഡു താഴ്വരയുടെ 360° വീക്ഷണം Archived 2015-04-04 at the Wayback Machine .
Flickr.com - Scenes Sights of Kathmandu Valley Under the Spell of Ancient Deities Archived 2013-10-30 at the Wayback Machine .
: writer Austin Pick recounts adventures traveling in the Kathmandu Valley whl.travel Kathmandu Guide Archived 2010-05-22 at the Wayback Machine .
: lyrics of the song "Kathmandu" by a Russian band
27°42′14″N 85°18′32″E ﻿ / ﻿ 27.704°N 85.309°E ﻿ / 27.704; 85.309 അവലംബം
കാഠ്മണ്ഡു ദർബാർ സ്ക്വൊയർ ഇംഗ്ലീഷ് വിലാസം https://ml.wikipedia.org/wiki/Kathmandu_Durbar_Square ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാഠ്മണ്ഡു ദർബാർ സ്ക്വൊയറിന്റെ ഒരു കാഴ്ച ട്രെയിലോക്ക്യ മോഹൻ നാരായൺ ക്ഷേത്രം പ്രഭാതത്തിന്റെഹനുമാൻദോക്ക നേപ്പാളിൽ സ്ഥിതിചെയ്യുന്ന കാഠ്മണ്ഡുവിലെ ബസന്താപ്പൂർ ദർബാർ സ്ക്വൊയറിലെ ഹനുമാൻദോക്കയിൽ സ്ഥിതിചെയ്യുന്ന ഹനുമാൻ പ്രതിമ.
ബസന്താപൂർ ടവർ
യുനെസ്കോയുടെ പൈതൃക സ്ഥാനം ലഭിച്ച നേപ്പാളിൽ സ്ഥിതിചെയ്യുന്ന കാഠ്മണ്ഡു താഴ്വരയിലെ മൂന്ന് ദർബാർ സ്ക്വൊയറുകളിൽ ഒന്നാണ് കാഠ്മണ്ഡു ദർബാർ സ്ക്വൊയർ ( നേപ്പാളി ഭാഷ : वसन्तपुर दरवार क्षेत्र , Basantapur Darbar Kshetra )ഇത് കാഠ്മണ്ഡുകിംങ്ഡത്തിലെ റോയൽ പാലസ്സിന് മുമ്പിലായി സ്ഥിതിചെയ്യുന്നു.
ഇവിടത്തെ പല പ്രധാന നഗരങ്ങളും 2015 ഏപ്രിൽ 25 -ലെ നേപ്പാൾ ഭൂമികുലുക്കത്തിൽ നശിക്കപ്പെട്ടു.